Müller Cecília: a brit koronavírus mellett más mutáns is megjelent Magyarországon
Müller Cecília az operatív törzs mai sajtótájékoztatóján hivatalosan elismerte, hogy az eddig számontartott brit koronavírusmutáció mellett más mutáns is megjelent Magyarországon. Ennek két okból van nagy jelentősége, egyrészt az új variánsokról már tudjuk, sokkal fertőzőbbek és egyre többen kerülnek kórházba miattuk. Másrészt kérdéses, hogy a hazánkban alkalmazott vakcinák mennyire lesznek hatékonyak az új mutációkkal szemben. Ezek miatt előfordulhat, hogy a nyájimmunitás eléréséhez nagyobb átoltottságot kell majd elérnünk a jövőben, amely egyben azt is eredményezheti, hogy az érvényben lévő korlátozó intézkedéseket később lehet majd feloldani.
Hétfőn szokás szerint sor került az operatív törzs napi sajtótájékoztatójára, amelynek keretében Müller Cecília ismét hangsúlyozta, a járvány harmadik hullámát nagy valószínűséggel a koronavírus különböző mutációi okozzák szerte a világban és hazánkban is.
Az országos tisztifőorvos egyben ismertette, hogy 378 magyar állampolgár szervezetében mutatták ki a brit mutánst, de ennél sokkal fontosabb új információ volt, hogy a múlt pénteki utalást követően már konkrétan számszerűsítette, hogy 34 főnél mutatták ki a koronavírus egyéb mutációját.
Ezzel hivatalosan elismerték, hogy az eddig számontartott brit koronavírusmutáció mellett legalább egy másik variáns is fertőz Magyarországon.
Az új variáns megjelenésének két okból van igazán kiemelt jelentősége:
Fontos hangsúlyozni, hogy a járvány gyorsabb terjedése és az új változattal szemben alkalmazott, hatékonyságukat vesztett vakcinák egyaránt azt eredményezhetik, hogy a
nyájimmunitás eléréshez nagyobb átoltottság kell majd a jövőben.
A fentiekre tekintettel elmondható, hogy az új mutáns hazai megjelenése kiemelten fontos abban a tekintetben is, hogy hatással lehet a jelenleg érvényben lévő korlátozó intézkedések feloldásának időpontjára.
Abban az esetben ugyanis, ha a járvány erősebbé válik, nagyobb átoltottság válik szükségessé, akkor később lehet majd feloldani a korlátozásokat.
Címlapkép forrása: MTI/Vasvári Tamás
koronavírus mutáció, országos tisztifőorvos, brit mutáns, müller cecília, operatív törzs, harmadik hullám koronavírus,